Love of Lesbian

Love of Lesbian é un grupo musical de indie español formado en Barcelona que está en activo desde 1996.

Logo de tres discos en inglés, decidiron cantar en castelán, lingua en que sacaron os seus últimos tres discos. Santi Balmes considerou os inicios en inglés como un "erro" e explicou o cambio como un xeito de autoafirmación. Un momento importante para a súa proxección como grupo foi a actuación como abreconcertos de The Cure durante o Dream Tour 2000.

 Membros 
 Santi Balmes: voz e guitarra.
 Julián Saldarriaga: guitarra rítmica e coros. 
 Jordi Roig: guitarra.
 Joan Ramon Planell: baixo eléctrico.
 Oriol Bonet: batería.
 Dani Ferrer (nas xiras): teclados.

 Traxectoria 
Son un dos grupos máis apreciados pola crítica da escena indie española, sobre todo a partir da publicación de Maniobras de escapismo en 2005. Neste disco Love of Lesbian pasaron de utilizaren o inglés nas súas letras a cantaren en castelán. Con ese disco e o seguinte Cuentos chinos para niños del Japón asentáronse como unha das principais bandas indies en español.

A finais de marzo de 2009 publicaron un novo álbum, 1999 (o cómo generar incendios de nieve con una lupa enfocando a la luna), disco que na súa primeira semana á venda entrou ao número 33 da lista oficial de vendas en España (lista Promusicae).Promusicae histórico de listas, 2009, semana 13.

No ano 2009 participaron na oitava edición do Festival do Norte.

O tema "Club de fans de John Boy" é empregado polo programa de radio El Larguero como canción de peche durante a fin de semana.

 Discografía 
 Microscopic Movies (1999)
 Is It Fiction? (2002)
 Ungravity (2003)
 Maniobras de escapismo (2005)
 Cuentos chinos para niños del Japón (2007)
 1999 (o cómo generar incendios de nieve con una lupa enfocando a la luna) (2009)
 La noche eterna. Los días no vividos (2012)
 Nouvelle Cuisine Caníbal (2014), só en formato dixital e vinilo.
 El poeta Halley (2016)

 Notas 

 Véxase tamén 

 Ligazóns externas 


Categoría:Grupos musicais de Cataluña
Categoría:Grupos musicais de indie pop